ಬಿಜ಼ಂಟೀನ್ ನ್ಯಾಯ

ಬಿಜ಼ಂಟೀನ್ ನ್ಯಾಯವು ಮೂಲಭೂತವಾಗಿ ರೋಮನ್ ನ್ಯಾಯದ ಮುಂದುವರಿಕೆಯಾಗಿತ್ತು, ಆದರೆ ಹೆಚ್ಚಿನ ಸಾಂಪ್ರದಾಯಿಕ ಕ್ರಿಶ್ಚಿಯನ್ ಮತ್ತು ಹೆಲೆನಿಸ್ಟಿಕ್ ಪ್ರಭಾವವನ್ನು ಹೊಂದಿತ್ತು. ಬಹುತೇಕ ಮೂಲಗಳು ಬಿಜ಼ಂಟೀನ್ ನ್ಯಾಯವನ್ನು ೬ನೇ ಶತಮಾನದಲ್ಲಿ ಜಸ್ಟಿನಿಯನ್‍ನ ಆಳ್ವಿಕೆಯ ನಂತರ ಆರಂಭವಾದ ಮತ್ತು ೧೫ನೇ ಶತಮಾನದಲ್ಲಿ ಕಾನ್‍ಸ್ಟ್ಯಾನ್‍ಟಿನೋಪಲ್‍ನ ಪತನದೊಂದಿಗೆ ಕೊನೆಯಾದ ರೋಮನ್ ನ್ಯಾಯ ಸಂಪ್ರದಾಯಗಳು ಎಂದು ವ್ಯಾಖ್ಯಾನಿಸುತ್ತವೆ.

 ಗ್ರೀಸ್‍ನಲ್ಲಿ ಬಿಜ಼ಂಟೀನ್ ಯುಗ: 565-1453 
ಬಿಜ಼ಂಟೀನ್ ಚಕ್ರಾಧಿಪತ್ಯದ ಕಾಲದಲ್ಲಿ ನ್ಯಾಯಸೂತ್ರಗಳನ್ನು ಗ್ರೀಕ್ ಭಾಷೆಯಲ್ಲಿ ಬರೆಯಲಾಗುತ್ತಿತ್ತು. ಎಕ್ಲೋಗ ಲೀಗಂ (Ecloga legum) ಎಂಬ ನ್ಯಾಯಸಂಹಿತೆ 3ನೆಯ ಲಿಯೋ ಚಕ್ರವರ್ತಿಯಿಂದ (717-740) ಮಂಜೂರಾತಿ ಪಡೆದಿತ್ತು.George Mousourakis, Roman law and the Origins of the Civil Law Tradition, pp.223-224 (2015). ಈ ಕಾಲದ ಗ್ರೀಕ್ ನ್ಯಾಯವನ್ನು ರೋಮನರ ಸಂಪ್ರದಾಯಬದ್ಧತೆ, ಕ್ರೈಸ್ತ ಧರ್ಮದ ನೀತಿ ಮತ್ತು ಗ್ರೀಕರ ನ್ಯಾಯಿಕ ವಿವೇಚನೆ ಇವುಗಳ ತ್ರಿವೇಣೀಸಂಗಮವೆಂದು ಹೇಳಬಹುದು. ಈ ಕಾರಣದಿಂದಾಗಿ ಪೂರ್ವ ಐರೋಪ್ಯ ದೇಶಗಳಲ್ಲಿ ಮತ್ತು ಬಾಲ್ಕನ್ ದೇಶಗಳಲ್ಲಿ ಬಿಜ಼ಂಟೀನರ ಕಾಲದ ನ್ಯಾಯಸೂತ್ರಗಳ ಪ್ರಭಾವ ಬಿತ್ತು.

ಒಂಬತ್ತನೆಯ ಕಾನ್‍ಸ್ಟಂಟೈನ್ 1046ರ ಸುಮಾರಿಗೆ ಕಾನ್‍ಸ್ಟಾಂಟಿನೋಪಲಿನಲ್ಲಿ ಒಂದು ನ್ಯಾಯಶಾಸ್ತ್ರಶಾಲೆ ಆರಂಭಿಸಿದ.John H. Rosser, Historical Dictionary of Byzantium, Scarecrow Press, 2001, p. xxx.Aleksandr Petrovich Kazhdan, Annabel Jane Wharton, Change in Byzantine Culture in the Eleventh and Twelfth Centuries, University of California Press, 1985, p. 122. ಈ ಕಾಲದಲ್ಲಿ ನ್ಯಾಯಸೂತ್ರಗಳು, ನ್ಯಾಯವ್ಯವಸ್ಥೆ ಮತ್ತು ನ್ಯಾಯವಿತರಣೆಗಳನ್ನು ಕುರಿತು ಕೆಲವು ಸಂಗ್ರಹಗಳು ಪ್ರಕಟವಾದವು ಮತ್ತು ಗ್ರೀಕರ ಪುರಾತನ ಸಂಪ್ರದಾಯಗಳು ಮತ್ತು ಚರ್ಚಿನ ಕಾನೂನುಗಳು ಹೊರಬಂದವು.

 ಉಲ್ಲೇಖಗಳು 

ವರ್ಗ:ಕಾನೂನು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ